
RAPORT DE SPECIALITATE,

[bookmark: _Hlk142558375]privind aprobarea dobândirii de către Municipiul Timişoara, a imobilului-teren înscris în 
CF nr. 455600 Timișoara ce face obiectul renunţării la dreptul de proprietate de către Tămaș Adrian-Moise și Tămaș Lareta și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  

[bookmark: _Hlk130983102]Prin adresa nr. MTM2023-021547/16.10.2023, înregistrată la Primăria Municipiului Timişoara, domnul Tămaș Constantin Florin ne înştiinţează că renunţă la dreptul de proprietate asupra imobilului-teren situat în Timişoara înscris în CF nr. 455600 Timișoara, nr. cad. 455600 în suprafață de 3.345 mp, reprezentând teren intravilan pentru drum și depune “Declaraţia”, de renunţare la dreptul de proprietate, autentificată sub nr. 1264 din 10.10.2023, la Societatea Profesională Notarială „LĂPĂDAT MARIA și VELCIOV RĂZVAN-LUCIAN” de către Notar Public Lăpădat Maria,  prin care proprietarii tabulari al imobilului-teren menţionat mai sus, reprezentat prin Tămaș Adrian-Moise și Tămaș Lareta declară că renunţă la dreptul de proprietate asupra acestuia. Prin adresa MTM2023-026266/24.11.2023, acesta ne aduce la cunoștință „Declarația” autentificată sub nr. 1985/16.11.2023 la Biroul Individual Notarial Gabriela Ivan de către notar public Ivan Gabriela prin care este de acord cu radierea dreptului de servitute din cărțile funciare ale terenurilor 448949 Timișoara si 455600 Timișoara. 
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 455600 Timisoara a fost notată declarația de renunțare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. 
În vederea îndeplinirii prevederilor HCLMT nr. 111/27.05.2003 și modificat prin HCLMT nr. 305/28.07.2017 privind aprobarea Planului Urbanistic Zonal „ Platformă industrială Monlandy,s ”, DN 59-Calea Șagului, Timișoara, este necesară aprobarea dobândirii de către Municipiul Timişoara, a imobilului-teren înscris în CF nr. 455600 Timişoara nr. cad. 455600 cu destinaţia de “teren intravilan destinat pentru drum ”ce face obiectul renunţării la dreptul de proprietate de către Tămaș Adrian-Moise și Tămaș Lareta .
[bookmark: _Hlk131073798]	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public.
	Prin adresa nr. TMI2023-021547/23.10.2023, Direcția Generală de Urbanism-Biroul Avizare PUZ/PUD ne aduce la cunoștiință că suprafața de  3.345 mp cuprinsă în CF nr. 455600 Timișoara face parte din suprafețele rezervate pentru destinația de drum și sunt prevăzute a fi trecute în domeniul public. Totodată, consideră oportună propunerea de dobândire de către Municipiul Timișoara a terenului înscris în CF nr. 455600 Timișoara, ce face obiectul renunțării la dreptul de proprietate al Tămaș Adrian-Moise și Tămaș Lareta și trecerea terenului respectiv din domeniul privat al Municipiului Timișoara în domeniul public al Municipiului Timișoara cu destinația de teren intravilan destinat pentru drum.
	În concluzie, propunem spre analiza Comisiilor din cadrul Consiliului Local al Municipiului Timișoara proiectul  privind aprobarea dobândirii de către Municipiul Timişoara, a imobilului-teren înscris în CF nr. 455600 Timișoara ce face obiectul renunţării la dreptul de proprietate de către Tămaș Adrian-Moise și Tămaș Lareta și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum  

[bookmark: _Hlk130982290]Având în vedere prevederile legale expuse în prezentul raport şi faptul că din declaraţia proprietarului şi înscrisul din cartea funciară rezultă că destinaţia imobilului-teren este ”teren intravilan pentru drum”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local .

